Kələzeyvə türbəsi

Kələzeyvə türbəsi — İsmayıllı rayonunun Kələzeyvə kəndi ərazisində yerləşən tarix-memarlıq abidəsidir. Kələzeyvə kəndində qədim qəbirsanlıq və pir yerləşdiyinə görə, ətraf yerlərin sakinləri də buradan dəfn üçün istifadə edirdilər.

 Tarixi 

Türbənin girişinin sol tərəfində divara hörülmüş  kitabədən bəlli olur ki, abidə XIX əsrin birinci yarısında Şamaxı xanı Mustafa xanın ailə üzvlərinin məzarları üzərində inşa edilmişdir.

 Memarlıq xüsusiyyətləri 

Ümumilikdə 6 metrə yaxın hündürlüyü olan tübənin memarlığında əsas diqqət çəkən cəhət inşaat işlərinin yüksək keyfiyyətdə həyata keçirilməsidir. Planda səkkizguşəli olan türbənin daxili həcminin həllində Yeddigünbəz türbələr kompleksinə daxil olan türbələrin memarlığı təkrarlanmışdır. Burada səkkizguşəli təməl hissədən daxili günbəzə keçid, ikinci yarusun ornamental traktovkalı tromplarına bənzər kiçik tromplar vasitəsilə həyata keçirilmişdir.

Həm daxili nişlərin, həm də giriş hissənin tağları oxvari formalıdır. Türbənin digər detalları, karniz və tsokolun profilləri, tağların çərçivələri və digər detallarda Rusiya ilə əlaqələr nəticəsində meydana gəlmiş yeni formalar hiss olunmaqdadır.

 İstinadlar 

 Ədəbiyyat 

 Həmçinin bax 

 Yeddigünbəz türbələr kompleksi - Şamaxı xanlarının ailə üzvlərinin dəfn edildiyi digər türbələr kompleksi

Kateqoriya:İsmayıllı rayonunun abidələri
Kateqoriya:Şirvan xanlığı
Kateqoriya:XIX əsr memarlığı
Kateqoriya:Azərbaycan qəbiristanlıqları
Kateqoriya:Şirvan-Abşeron memarlıq məktəbi
Kateqoriya:İsmayıllının görməli yerləri
Kateqoriya:Azərbaycan monarxlarının dəfn yerləri